ddrg/super_eurlex huggingface dataset:
Oficialusis leidinys L 214 , 26/08/2003 p. 0008 - 0009



Komisijos reglamentas (EB) Nr. 1492/2003 2003 m. rugpjūčio 25 d. 2003/2004 prekybos metais nukrypstantis nuo Reglamento (EB) Nr. 2316/1999 nuostatų dėl Švedijoje atidėtos žemės naudojimo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EEB) Nr. 1251/1999 dėl tam tikrų lauko kultūrų augintojų paramos sistemos sukūrimo [1] su paskutiniais pakeitimais, padarytais Reglamentu (EB) Nr. 1038/2001 [2], ypač į jo 9 straipsnį, kadangi: (1) 1999 m. spalio 22 d. Komisijos reglamentas (EB) Nr. 2316/1999, nustatantis išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo taikymo taisykles [3], su paskutiniais pakeitimais, padarytais Reglamentu (EB) Nr. 1035/2003 [4], nustato išmokų už tam tikromis lauko kultūromis apsodintą plotą mokėjimo sąlygas. Pagal Reglamento (EB) Nr. 2316/1999 19 straipsnio 2 ir 3 dalis atidėtos žemės plotai neturi būti naudojami laikotarpiu, kuris prasideda vėliausiai sausio 15 d. ir kuris baigiasi anksčiausiai rugpjūčio 31 d.; jeigu nenumatyta kitaip, minėti plotai neturi būti naudojami žemės ūkio gamybai arba siekiant pelno. (2) 2003 m. liepos mėnesį kai kuriuose Švedijos regionuose labai stipriai lijo; tai turėjo didelės įtakos pašarų atsargoms, ir dėl to gyvulių augintojai prarado daug pajamų, nes, neturėdami įprastų pašarų, jie turėjo parduoti gyvulius. (3) Dėl to nuo dabar iki rudens patartina gyvulių šėrimui surasti papildomų pašarų atsargų. (4) Dėl to reikėtų pradėti taikyti nuo Reglamento (EB) Nr. 2316/1999 leidžiančią nukrypti nuostatą, kuria paveikti regionai galėtų leisti atidėtos pasėlių žemės plotus naudoti gyvulių šėrimo tikslais iki žemės atidėjimo laikotarpio pabaigos, tuo pačiu nustatant priemones, kuriomis būtų draudžiama tokią žemę naudoti siekiant pelno. (5) Šiame reglamente numatytos priemonės atitinka Grūdų vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Nukrypstant nuo Reglamento (EB) Nr. 2316/1999 19 straipsnio 2 ir 3 dalių, šio reglamento priede išvardyti Švedijos regionai 2003/2004 prekybos metais gali leisti atidėtą žemę naudoti gyvulių šėrimo tikslais. 2. Švedija imasi visų reikiamų priemonių užtikrinti, kad šio straipsnio 1 dalyje nurodyta atidėta žemė nebūtų naudojama siekiant pelno, ypač kad už tokioje žemėje išaugintus pasėlius pagal Tarybos reglamentą (EB) Nr. 603/95 [5] nebūtų skiriama sausųjų pašarų gamybos pagalba. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2003 m. rugpjūčio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. rugpjūčio 25 d. Komisijos vardu Franz Fischler Komisijos narys [1] OL L 160, 1999 6 26, p. 1. [2] OL L 145, 2001 5 31, p. 16. [3] OL L 280, 1999 10 30, p. 43. [4] OL L 150, 2003 6 18, p. 24. [5] OL L 63, 1995 3 21, p. 1. -------------------------------------------------- PRIEDAS Švedija Kalmar län Jönköpings län --------------------------------------------------
Oficialusis leidinys L 296 , 14/11/2003 p. 0017 - 0017



Komisijos reglamentas (EB) Nr. 2000/2003 2003 m. lapkričio 13 d. 2004 metams nustatantis procentinius sumažinimo dydžius, taikytinus netradicinių ūkio subjektų paraiškoms dėl paskirstymo pagal tarifines kvotas bananų importui EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1993 m. vasario 13d Tarybos reglamentą (EB) Nr. 404/93 dėl bendro bananų rinkos organizavimo [1], atsižvelgdama į 2001 m. gegužės 7 d. Komisijos reglamentą (EB) Nr. 896/2001, nustatantį Tarybos reglamento (EEB) Nr. 404/93 taikymo išsamias taisykles dėl bananų importavimo į Bendriją tvarkos [2], ypač į jo 9 straipsnio 2 dalį, kadangi: (1) Valstybių narių pranešimuose, teikiamuose pagal Reglamento (EB) Nr. 896/2001 9 straipsnio 1 dalį, nurodoma, kad bendras visų netradicinių A/B ūkio subjektų prašomas paskirstyti kiekis yra 4961407,000 tonos, o bendras netradicinių C ūkio subjektų prašomas paskirstyti kiekis yra 399750,000 tonų. (2) Todėl reikėtų 2004 metams nustatyti procentinius dydžius, taikytinus pagal A/B ir C tarifines kvotas netradiciniams operatoriams nustatant paskirstytinus kiekius. (3) Reikėtų atkreipti dėmesį į tai, kad šio reglamento nuostatos yra priimtos nepažeidžiant priemonių, kurios gali būti priimtos vėliau ir yra susijusios su Europos Sąjungos plėtra. (4) Siekiant, kad ūkio subjektai turėtų pakankamai laiko licencijos paraiškoms pirmajam 2004 m. ketvirčiui pateikti, šis Reglamentas turi įsigalioti nedelsiant, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 404/93 18 straipsnyje numatytoms A/B ir C tarifinėms kvotoms, kurios visiems netradiciniams ūkio subjektams 2004 metams paskirstomos pagal Reglamento (EB) Nr. 896/2001 9 straipsnio 2 dalį, taikomi šie procentiniai prašomų paskirstyti kiekių dydžiai: a) visiems A/B netradiciniams ūkio subjektams – 9,09036 %, b) visiems C netradiciniams ūkio subjektams – 20,63789 %. 2 straipsnis Šis reglamentas įsigalioja 2003 lapkričio 14 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. lapkričio 13 d. Komisijos vardu J. M. Silva Rodriguez Žemės ūkio generalinis direktorius [1] OL L 47, 1993 2 25, p. 1. Reglamentas su paskutiniais pakeitimais, padarytais Reglamentu (EB) Nr. 2587/2001 (OL L 345, 2001 12 29, p. 13). [2] OL L 126, 2001 5 8, p. 6. Reglamentas su paskutiniais pakeitimais, padarytais Reglamentu (EB) Nr. 1439/2003 (OL L 204, 2003 8 13, p. 30). --------------------------------------------------
Oficialusis leidinys L 313 , 28/11/2003 p. 0025 - 0026



Komisijos reglamentas (EB) Nr. 2084/2003 2003 m. lapkričio 27 d. iš dalies keičiantis Tarybos reglamentą (EB) Nr. 1081/2000 dėl įrangos, kuri gali būti panaudota vidinėms represijoms ar teroristiniais tikslais, pardavimo, tiekimo ir eksporto į Birmą (Mianmarą) uždraudimo ir asmenų, kurie šioje šalyje yra susiję su svarbiomis Vyriausybinėmis funkcijomis, lėšų įšaldymo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2000 m. gegužės 22 d. Tarybos reglamentą (EB) Nr. 1081/2000 dėl įrangos, kuri gali būti panaudota vidinėms represijoms ar teroristiniais tikslais, pardavimo, tiekimo ir eksporto į Birmą (Mianmarą) uždraudimo ir asmenų, kurie šioje šalyje yra susiję su svarbiomis Vyriausybinėmis funkcijomis, lėšų įšaldymo [1] su paskutiniais pakeitimais, padarytais Reglamentu (EB) Nr. 1211/2003 [2], ir ypač į jo 4 straipsnį, kadangi: (1) Reglamento (EB) Nr. 1081/2000 III priede išvardijamos kompetentingos institucijos, kurios priskiriamos specifinės funkcijos, susijusios su šio reglamento įgyvendinimu. (2) Airija kreipėsi, kad papildoma institucija būtų įtraukta į sąrašą, PRIĖMĖ ŠĮ REGLAMENTĄ: 1 straipsnis Reglamento (EB) Nr. 1081/2000 III priedas iš dalies keičiamas pagal šio reglamento priedą. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. lapkričio 27 d. Komisijos vardu Christopher Patten Komisijos narys [1] OL L 122, 2000 5 24, p. 29. [2] OL L 169, 2003 7 8, p. 24. -------------------------------------------------- PRIEDAS Reglamento (EB) Nr. 1081/2000 III priedas iš dalies keičiamas taip: Išsamus adresas po antrašte "Airija" pakeičiamas taip: "a) dėl prašymų pagal 4 straipsnį ir susijusių su 1 straipsniu bei I priedu: Licensing Unit(Mr Michael Greene)Department of Enterprise, Trade and Employment Kildare Street Dublin 2 Tel. (353–1) 631 24 46 faks. (353–1) 676 61 54 e-mail: greenem@entemp.irlgov.ic b) dėl prašymų pagal 4 straipsnį ir susijusių su 2 straipsniu bei II priedu: Department of Foreign Affairs Bilateral Economic Relations Section 76–78 Harcourt Street Dublin 2 Tel. (353–1) 408 24 92 Central Bank and Financial Services Authority of Ireland Financial Markets Department PO Box 559 Dame Street Dublin 2 Tel. (353–1) 434 40 00 faks. (353–1) 671 65 61" --------------------------------------------------
Oficialusis leidinys L 342 , 30/12/2003 p. 0004 - 0004



Komisijos reglamentas (EB) Nr. 2302/2003 2003 m. gruodžio 29 d. nukrypstantis nuo Reglamento (EB) Nr. 192/2002, nustatančio išsamias importo licencijų išdavimo AKR/užjūrio šalių ir teritorijų arba EB/užjūrio šalių ir teritorijų kilmės kumuliacijos cukrui bei cukraus ir kakavos mišiniams taisykles EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos [1], ypač į jo III priedo 6 straipsnio 4 dalį, kadangi: (1) Komisijos reglamentas (EB) Nr. 192/2002 [2] nustato išsamias importo licencijų išdavimo AKR/užjūrio šalių ir teritorijų arba EB/užjūrio šalių ir teritorijų kilmės kumuliacijos produktams, nurodytiems KN 17 skyriuje, kurių KN kodai 18061030 ir 18061090, taisykles, (2) atsižvelgiant į 2004 m. gegužės 1 d. Europos Sąjungos plėtrą 2004 metais reikia nukrypti nuo šiame reglamente nustatyto paraiškų pateikimo tvarkaraščio, kad naujų valstybių narių ekonominės veiklos vykdytojai nuo įstojimo dienos galėtų dalyvauti importuodami šiuos produktus. To pačiu tikslu taip pat būtina pirmajam paraiškų pateikimo laikotarpiui nustatyti nuo 2004 m. sausio 1 d. taikomus maksimalius kiekius, atitinkančius vieną trečdalį maksimalaus metinio kiekio, nustatyto Sprendimo 2001/822/EB III priedo 6 straipsnio 4 dalies antroje pastraipoje, PRIĖMĖ ŠĮ REGLAMENTĄ: 1 straipsnis 1. 2004 metais nukrypstant nuo Reglamento (EB) Nr. 192/2002 3 straipsnio 2 dalies paraiškos dėl importo licencijų pateikiamos ne mažesniam kaip 25 tonų ir ne didesniam kaip nustatytam trečioje straipsnio dalyje kiekiui per sausio mėnesį pateikiamų paraiškų laikotarpį ir esamam kiekiui per kitus vėlesnius paraiškų pateikimo laikotarpius. 2. 2004 metais nukrypstant nuo Reglamento (EB) Nr. 192/2002 6 straipsnio 1 dalies paraiškos dėl licencijų pateikiamos kompetentingoms valstybių narių institucijoms 2004 metais per pirmas penkias sausio, gegužės, liepos ir spalio mėnesių darbo dienas. 3. 2004 metais nukrypstant nuo Reglamento (EB) Nr. 192/2002 6 straipsnio 3 dalies kai paraiškos dėl licencijų, pateiktos per pirmąsias 2004 metų sausio darbo dienas apima visas 9333 tonas arba jas viršija, Komisija per dešimt darbo dienų po paraiškų dėl licencijų pateikimo galutinės datos nustato vieną sumažinimo koeficientą, taikytiną kiekvienai pateiktai paraiškai. 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 29 d. Komisijos vardu Franz Fischler Komisijos narys [1] OL L 314, 2001 11 30, p. 1. [2] OL L 31, 2000 2 1, p. 55. --------------------------------------------------
Oficialusis leidinys L 346 , 31/12/2003 p. 0012 - 0012



Komisijos reglamentas (EB) Nr. 2332/2003 2003 m. gruodžio 30 d. nukrypstantis nuo Reglamento (EB) Nr. 2535/2001 nuostatų dėl laikotarpio pateikti paraiškas pieno produktų importui pagal tarifines kvotas licencijoms gauti EUROPOS BENDRIJŲ TARYBA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Komisijos reglamentą (EB) Nr. 1255/1999 dėl bendro pieno ir pieno produktų rinkos organizavimo [1], ypač į jo 26 straipsnio 3 dalį ir 29 straipsnio 1 dalį, kadangi: (1) 2001 m. gruodžio 14 d. Komisijos reglamento (EB) Nr. 2535/2001 2 antraštinės dalies I skyrius, nustatantis specialias Tarybos reglamento (EB) Nr. 1255/1999 taikymo taisykles dėl pieno ir pieno produktų importo tvarkos ir tarifinių kvotų atidarymo [2], nurodo inter alia taikytinus muitus ir kas šešis mėnesius importuotinus kiekius ir paraiškų pateikimo laikotarpius importo atitinkamoms licencijoms gauti. (2) Pagal Reglamento (EB) Nr. 2535/2001 14 straipsnio 1 dalį, paraiškas importo licencijoms gauti galima pateikti tik per pirmąsias dešimt kiekvieno šešių mėnesių laikotarpio dienų. (3) Numatoma, kad 2004 m. sausio mėn. to reglamento 2 antraštinės dalies I skyriujePPO nurodytose kvotose metų (nuo liepos 1 d. iki birželio 30 d.) kvota apsiribotų keturių, o ne šešių mėnesių kiekiu siekiant, kad naujų valstybių narių, kurios įstos į Bendriją 2004 m. gegužės 1 d., verslininkai galėtų gauti papildomų kvotų išmokų, kurios bus skirtos 2004 m. gegužės mėn., ir kurios prilygtų dviejų mėnesių kvotai. (4) Laukiant tos tvarkos galutinio nustatymo ir paskelbimo bei siekiant teisinio tikrumo, būtina nukelti Reglamento (EB) 2535/2001 14 straipsnio 1 dalyje nustatytą paraiškų pateikimo laikotarpį bei numatyti nuostatą, leidžiančią nukrypti nuo to straipsnio. (5) Šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Nukrypstant nuo Reglamento (EB) Nr. 2535/2001 14 straipsnio 1 dalies dėl laikotarpio nuo sausio 1 d. iki 2004 m. balandžio 30 d., paraiškos importo licencijoms pagal to reglamento I priedo A dalyje, I priedo B dalies 5 ir 6 punktuose, I priedo F dalyje ir I priedo H dalyje nustatytas kvotas gauti gali būti pateikiamos tik 2004 m. sausio 12–16 dienomis. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas taikomas nuo 2004 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 30 d. Komisijos vardu Franz Fischler Komisijos narys [1] OL L 160, 1999 6 26, p. 48. Reglamentas, su paskutiniais pakeitimais, padarytais Reglamentu (EB) Nr. 1787/2003 (OL L 270, 2003 10 21, p. 121.). [2] OL L 341, 2001 12 22, p. 29. Reglamentas, su paskutiniais pakeitimais, padarytais Reglamentu (EB) Nr. 2012/2003 (OL L 297, 2003 11 15, p. 19.). --------------------------------------------------
Oficialusis leidinys L 046 , 20/02/2003 p. 0019 - 0019



Komisijos reglamentas (EB) Nr. 317/2003 2003 m. vasario 19 d. papildantis Reglamento (EB) Nr. 2301/97 dėl tam tikrų pavadinimų įtraukimo į "Specifinių savybių sertifikatų registrą", numatytą Tarybos reglamente (EEB) Nr. 2082/92 dėl žemės ūkio ir maisto produktų specifinių savybių sertifikatų priedą (Karjalanpiirakka) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2082/92 dėl žemės ūkio ir maisto produktų specifinių savybių sertifikatų [1], ypač į jo 9 straipsnio 1 dalį, kadangi: (1) pagal Reglamento (EEB) Nr. 2082/92 7 straipsnį Suomija Komisijai perdavė paraišką dėl "Karjalanpiirakka"pavadinimo įtraukimo į "Specifinių savybių sertifikatų registrą", (2) Apibūdinimas "garantuotas tradicinis gaminys" gali būti vartojamas tik su į registrą įtrauktais pavadinimais. (3) Išspausdinus šio reglamento priede nurodytą pavadinimus Europos Bendrijų oficialiame leidinyje [2], Komisija negavo nė vieno pagal to reglamento 8 straipsnį pateikto užprotestuojančio pareiškimo. (4) Dėl to priede nurodytą pavadinimą reikėtų įtraukti į "Specifinių savybių sertifikatų registrą" ir tokiu būdu jį saugoti visoje Bendrijoje kaip garantuotą tradicinį gaminį pagal Reglamento (EB) Nr. 2082/92 13 straipsnio 2 dalį. (5) Šio reglamento priedas papildo Komisijos reglamento (EB) Nr. 2301/97 [3] su paskutiniais pakeitimais, padarytais Reglamentu (EB) Nr. 1285/2002 [4], priedą, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Reglamento (EEB) Nr. 2301/97 priedas ir jis įrašomas į "Specifinių savybių sertifikatų registrą", kaip numatyta Reglamento (EEB) Nr. 2082/92 9 straipsnio 1 dalyje. Jis saugomas pagal to reglamento 13 straipsnio 2 dalį. 2 straipsnis Šis reglamentas įsigalioja 20 dieną po jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. vasario 19 d. Komisijos vardu Franz Fischler Komisijos narys [1] OL L 208, 1992 7 24, p. 9. [2] OL C 102, 2002 4 27, p. 14. [3] OL L 319, 1997 11 21, p. 8. [4] OL L 187, 2002 7 16, p. 21. -------------------------------------------------- PRIEDAS Duona, pyragaičiai, pyragai, konditerijos gaminiai, sausainiai ir kiti kepiniai - Karjalanpiirakka. --------------------------------------------------
Oficialusis leidinys L 336 , 23/12/2003 p. 0044 - 0045



Komisijos reglamentas (EB) Nr. 2275/2003 2003 m. gruodžio 22 d. papildantis Reglamento (EB) Nr. 2400/96 dėl tam tikrų pavadinimų įtraukimo į "Saugomų kilmės vietos nuorodų ir saugomų geografinių nuorodų registrą" priedą (Spressa delle Giudicarie) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 806/2003 [2], ypač į jo 6 straipsnio 3 ir 4 dalis, kadangi: (1) pagal Reglamento (EEB) Nr. 2081/92 5 straipsnį Italija Komisijai perdavė paraišką dėl "Spressa delle Giudicarie" pavadinimo užregistravimo saugoma kilmės vietos nuoroda. (2) Pagal minėto reglamento 6 straipsnio 1 dalį nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa minėto reglamento 4 straipsnyje numatyta informacija. (3) Išspausdinus šio reglamento priede nurodytą pavadinimą Europos Sąjungos oficialiame leidinyje [3], Komisija negavo nė vieno pagal Reglamento (EEB) Nr. 2081/92 7 straipsnį pateikto užprotestuojančio pareiškimo. (4) Dėl to šį pavadinimą reikėtų įtraukti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip saugomą kilmės vietos nuorodą. (5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2206/2003 [5], priedą, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Reglamento (EB) Nr. 2400/96 priedas ir jis įrašomas į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" kaip saugoma kilmės vietos nuoroda (SKVN). 2 straipsnis Šis reglamentas įsigalioja 20 dieną nuo jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 22 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 122, 2003 5 16, p. 1. [3] OL C 88, 2003 4 11, p. 12 (Spressa delle Giudicarie). [4] OL L 327, 1996 12 18, p. 11. [5] OL L 330, 2003 12 18, p. 13. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Sūris ITALIJA Spressa delle Giudicarie (SKVN) --------------------------------------------------
Oficialusis leidinys L 330 , 18/12/2003 p. 0013 - 0014



Komisijos reglamentas (EB) Nr. 2206/2003 2003 m. gruodžio 17 d. papildantis Reglamento (EB) Nr. 2400/96 dėl tam tikrų pavadinimų įtraukimo į "Saugomų kilmės vietos nuorodų ir saugomų geografinių nuorodų registrą" priedą (Thüringer Leberwurst, Thüringer Rotwurst, Thüringer Rostbratwurst) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 6 straipsnio 3 ir 4 dalis, kadangi: (1) pagal Reglamento (EEB) Nr. 2081/92 5 straipsnį Vokietija Komisijai perdavė paraiškas dėl "Thüringer Leberwurst", "Thüringer Rotwurst" ir "Thüringer Rostbratwurst" pavadinimų užregistravimo geografinėmis nuorodomis, (2) Pagal minėto reglamento 6 straipsnio 1 dalį nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa minėto reglamento 4 straipsnyje numatyta informacija. (3) Pagal to reglamento 6 straipsnio 2 dalį išspausdinus šio reglamento priede nurodytus pavadinimus Europos Bendrijų oficialiame leidinyje [3], Komisija gavo vieną pagal Reglamento (EEB) Nr. 2081/92 7 straipsnį pateiktą užprotestuojantį pareiškimą, bet vėliau jis buvo panaikintas. (4) Todėl šiuos pavadinimus reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu saugoti visoje Bendrijoje kaip saugomas geografines nuorodas. (5) Šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2054/2003 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytais pavadinimais papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jie įrašomi kaip saugomos geografinės nuorodos (SGN). 2 straipsnis Šis reglamentas įsigalioja 20 dieną nuo jo paskelbimo Europos Sąjungos oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. gruodžio 17 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 122, 2003 5 16, p. 1 [3] OL C 114, 2002 5 15, p. 10 (Thüringer Leberwurst);OL C 114, 2002 5 15, p. 12 (Thüringer Rotwurst);OL C 114, 2002 5 15, p. 14 (Thüringer Rostbratwurst). [4] OL L 327, 1996 12 18, p. 11. [5] OL L 305, 2003 11 22, p. 5. -------------------------------------------------- PRIEDAS EB SUTARTIES I PRIEDE IŠVARDYTI ŽMONĖMS VARTOTI SKIRTI PRODUKTAI Mėsiški produktai VOKIETIJA Thüringer Leberwurst (SGN) Thüringer Rotwurst (SGN) Thüringer Rostbratwurst (SGN) --------------------------------------------------